Elektromagnetiline katapult
Elektromagnetiline katapult on idee kosmoselennu läbiviimiseks ilma kütuseta. Elektromagnetiline katapult kasutab lineaarset mootorit, et kiirendada ja katapulteerida objekti suurel kiirusel. Kõik olemasolevad kontseptsioonid elektromagnetilisest katapuldist kasutavad juhtmete pooli, mis on elektriliselt laetud, et tekitada elektromagneteid. Elektromagnetide järjestikune käivitamine kiirendab objekti mööda rada edasi. Kui objekt on kiirendatud rajast välja, siis ta jätkab liikumist impulsi tõttu. Kuigi iga seade, mis laseb ballistilise nimikoormuse on tehniliselt elektromagnetiline katapult. Selles kontekstis on elektromagnetiline katapult solenoidkahur, mis magnetiliselt kiirendab objekti, mis sisaldab magneetuvat hoidjat. Kui nimikoormus on kiirendatud, need kaks eralduvad ja hoidjat aeglustatakse selleks, et seda saaks hiljem taaskasutada järgmiseks lasuks. Elektromagnetiline katapult on enamasti solenoidkahur, mis magnetiliselt kiirendab objekti, mis sisaldab magnetilist hoidjat ja kasulikku koormust. Kosmoseaparaate saab välja saata kolmel viisil: 1) suur Maa-pealne elektromagnetiline katapult, mis laseks kosmoseaparaadi Maast eemale; 2) väike elektromagnetiline katapult, mis on paigaldatud kosmosesüstikule, mis laseks kosmosesse väikseid tükke, et süstik saaks liikuda kosmoses; 3) suurem baas Kuul või mingil teisel taevakehal.